AOT ท่องเที่ยวฟื้นตัว-พิจารณาร่าง TOR ประมูลดิวตี้ฟรีหนุนระยะสั้นแนะซื้อเป้า 73 บ.
AOT ท่องเที่ยวฟื้นตัว-พิจารณาร่าง TOR ประมูลดิวตี้ฟรีหนุนระยะสั้นแนะซื้อเป้า 73 บ.
3 ม.ค. 2562

บล.ฟินันเซีย ไซรัส ระบุในบทวิเคราะห์วันนี้(3ม.ค.) ว่า (+)บริษัท ท่าอากาศยานไทย จำกัด (มหาชน) หรือ AOT ตัวเลขจำนวนเที่ยวบินระหว่าง 1-22 ธ.ค. 18 เพิ่มขึ้น 6.1% เทียบช่วงเดียวกันของปีก่อน(ต่างประเทศ +7% เทียบช่วงเดียวกันของปีก่อนในประเทศ +5.1% เทียบช่วงเดียวกันของปีก่อน)
ส่วนจำนวนผู้โดยสารเพิ่มขึ้น 2.6% เทียบช่วงเดียวกันของปีก่อน(ต่างประเทศ +4.2% เทียบช่วงเดียวกันของปีก่อนในประเทศ +0.3% เทียบช่วงเดียวกันของปีก่อน) ตัวเลขต่างประเทศที่เร่งตัว สะท้อนบรรยากาศการท่องเที่ยวที่ดีขึ้น ซึ่งโมเมนตัมช่วงท้ายปีน่าจะยิ่งแรงเพราะจะโตจากฐานต่ำ ขณะที่ การพิจารณาร่าง TOR ประมูลดิวตี้ฟรีและพื้นที่เชิงพาณิชย์ใน ม.ค. 19 จะเป็นปัจจัยกระตุ้นระยะสั้น ยังแนะนำซื้อ ราคาเป้าหมาย 73 บาท
 